|  |
| --- |
| Корпоративни комуникации |
| А1 България |
| 0882 201 218 |
| http://www.а1.bg |
| http://www.facebook.com/A1Bulgaria |

София,

30.01.2025 г.

**А1 дарява 150 000 лева за обновяване на детското отделение в МБАЛ „Св. Иван Рилски**“

* ***Детското отделение в МБАЛ „Св. Иван Рилски“ в Дупница*** *е третото, за чието цялостно реновиране А1 предоставя средства.*
* *Дарената сума е генерирана от клиентски дарения в рамките на коледната кампания* ***„Свързва ни доброто“*** *в „Моят А1“ и е удвоена от телекома.*
* *Общата подкрепа на А1 за детското здравеопазване в рамките на трите издания на инициативата възлиза на* ***385 000 лева.***

Дигиталната дарителска кампания на А1 събра 150 000 лева, които ще бъдат използвани за реновиране на детското отделение в МБАЛ „Св. Иван Рилски“ в Дупница. Коледната инициатива „Свързва ни доброто: Дари за децата, А1 ще удвои сумата“ се проведе от 14 ноември до 31 декември 2024 г. в „Моят А1“ – дигиталния портал за управление на услуги.

Частните клиенти на телекома имаха възможност бързо и лесно да дарят сума по избор, а А1 удвои всяко направено дарение. В рамките на кампанията бяха направени общо 4900 дарения, като най-голям брой постъпиха между Коледа и Нова година. Най-активният ден беше 27 декември, а средната стойност на еднократно дарение възлезе на 14,10 лева, като най-често даряваната сума беше 5 лева. Някои клиенти направиха и по-големи дарения, като най-високата индивидуална сума достигна 500 лева.

*„С третото издание на кампанията „Свързва ни доброто“ затвърждаваме дългосрочния си ангажимент към подобряване на детското здравеопазване. Вярваме, че устойчивите усилия водят до трайна промяна, а вече реализираните проекти доказаха, че позитивните трансформации са само на няколко клика разстояние. Благодарим на нашите клиенти, които отново ни показаха, че заедно можем да постигнем повече и да бъдем част от доброто“,* сподели **Илияна Захариева, директор „Корпоративни комуникации“ в А1.**

Детското отделение в МБАЛ „Св. Иван Рилски“ в Дупница е ключово за региона. В него годишно се лекуват около 700 деца от града и околните общини, като често постъпват и малки пациенти от района на Благоевград. Благодарение на събраните средства, отделението с 10 пациентски стаи ще бъде изцяло обновено. Проектът предвижда създаването на модерна, уютна и функционална болнична среда, която ще осигури комфорт както на пациентите, така и на техните придружители. Ще бъдат изградени цветни пространства, които да подпомогнат оздравителния процес на децата. Освен това проектът включва реновиране на съществуващите помещения, обособяване на чакалня и изграждане на кът за игра в сърцето на отделението. За удобство на придружителите ще бъдат създадени и кухненски боксове.

**Надежда Рангелова, председател и съосновател на фондация „За Доброто“**, коментира: *„Нашата мечта е всички деца в България да се лекуват в уютна и функционална болнична среда, която да им напомня за дома. Благодарение на партньорства като това с А1, тази мечта ще стане реалност в още едно детско отделение. Създадената среда не само намалява стреса за децата и родителите, но и подпомага медицинския персонал, като подобрява ефективността на работата им и трансформира детското здравеопазване у нас.“*

Дигиталната дарителска кампания на А1 е част от дългосрочната стратегия на телекома за подкрепа на детското здравеопазване и реализиране на устойчиви проекти с обществена значимост. За трета поредна година А1 подкрепя проект „Светулка“ в партньорство с фондация „За доброто“. Първите две обновени отделения в болниците в Карнобат и Ботевград вече функционират, а реновирането на педиатрията в Дупница се очаква да започне тази пролет и да приключи до края на 2025 г. Повече информация за кампанията можете да откриете на [www.a1.bg/donation](http://www.a1.bg/donation).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*